Javi Solís ufre una reseña de «La guerra del medrosu»
#000001
¿Por qué ye polo que naguo?, de Candela Fernández Solís
#000003
Carmilla, la novela qu’inspiró a Bram Stoker na creación de Drácula, preséntase n’Uviéu
#000005
El próximu xueves, 22 d’avientu de 2022 a les 19,30 h. tendrá llugar na editorial Pintar-Pintar (Pl. Juan XXIII 7-8, Uviéu) la presentación de la obra Carmilla, la muyer vampiru. Esta novela curtia, publicada en 1872 pol escritor irlandés Joseph Thomas Sheridan Le Fanu, foi traducida al llionés por Xairu López, autor de La Fueya Rota y outros relatos (2020). La obra foi amás prologada por Laura Collar y ilustrada pol artesanu gráficu Ricardo Escobar, que ya contribuyera coles sos ilustraciones a numberoses publicaciones como Llión Máxicu, Los Reis de Llión ou Esbardu, vocabulariu llionés ilustráu. La presentación contará cola participación de los tres collaboradores xunto al xurista y investigador Nicolás Bartolomé Pérez, toos ellos naturales de Llión.
#000006
Esta traducción, publicada por Eolas Ediciones, inaugura la colección Lletras Universales cola que l’Asociación Cultural Faceira marca l’oxetivu de poner a disposición de los llectores dalgunes de les obres más relevantes de la lliteratura universal traducíes a la llingua llionesa.
#000007
La novela curtia Carmilla ye una de les principales fontes de les que bebió Bram Stoker pa crear la que quiciabes sía la figura más universal del terror fantásticu: Drácula. Esta inquietante hestoria de vampiros presenta pola primer vegada a éstos como seres elegantes y atractivos, al empar qu’aborda la tema del erotismu y l’amor lésbicu nuna dómina na que l’argumentu abultaba fondamente controvertíu. La trama narra la hestoria de Laura y so padre, habitantes d’un vieyu castiellu n’Estiria (Austria) xunto a los sos sirvientes. La so tranquila y monótona vida camuda de sópitu cuando, frente a ellos, un carruaxe ocupáu por una muyer y por Carmilla, la so fermosa y xoven fía, sufre un aparatosu accidente. Tres la decisión del padre de Laura de que la enigmática Carmilla s’agospie nel castiellu xunto a ellos p’alitar del socesu, surdirá entres les xóvenes una rellación d’amistá que trescala la llinia del más apasionáu amor en metá d’una riestra d’alarmantes fechos que xiran alredor del comportamientu de la recién llegada.
#000008
El llibru ya pue adquirise al traviés de y tará disponible nos próximos díes en cualquier llibrería de referencia.
#000009
EtiquetesCarmilla la muyer vampiruEolas EdicionesFaceiraUviéu
#000010
Xixón entama Ente fueyes Ochobre Lliterariu
#000011